BCP เซ็นร่วมวิจัย-พัฒนารถยนต์พลังงานไฟฟ้า เล็งเปิดปั๊มบริการแบตเตอรี่แบบใช้ร่วม
BCP เซ็นร่วมวิจัย-พัฒนารถยนต์พลังงานไฟฟ้าร่วมกับ FOMM Corporation ประเทศญี่ปุ่น และสถาบันเทคโนโลยีนานาชาติสิรินธร มหาวิทยาลัยธรรมศาสตร์ เล็งเปิดปั๊มบริการแบตเตอรี่แบบใช้ร่วมหรือ Battery cloud system บริการเปลี่ยนถอดแบตเตอรี่ใช้แล้ว บริการชาร์จและบำรุงรักษารถ
19 ก.พ. 2559

นายพงษ์ชัย ชัยจิรวิวัฒน์  รองกรรมการผู้จัดการใหญ่ กลุ่มธุรกิจการตลาด บริษัท บางจากปิโตรเลียม จำกัด (มหาชน) หรือ BCP ลงนามความร่วมมือวิจัยและพัฒนารถยนต์พลังงานไฟฟ้าร่วมกับ FOMM Corporation ประเทศญี่ปุ่น  และสถาบันเทคโนโลยีนานาชาติสิรินธร มหาวิทยาลัยธรรมศาสตร์ โดยบางจากฯ จะศึกษาความเป็นไปได้ในการให้สถานีบริการน้ำมันบางจากเป็นจุดบริการแบตเตอรี่แบบใช้ร่วม หรือ Battery cloud system บริการเปลี่ยนถอดแบตเตอรี่ใช้แล้ว บริการชาร์จและบำรุงรักษารถ